# இசுக்காண்டியம் சேர்மங்கள்

:{|  
|+ அயனி ஆரம் (பிக்கோ மீட்டர்)  
|-  
|AlSc||Y||La||Lu  
|-  
|53.5||74.5||90.0||103.2||86.1  
|}  
**இசுக்காண்டியம் சேர்மங்கள்** (*Scandium compounds*) என்பவை இசுக்காண்டியம் தனிமத்தைக் கொண்டுள்ள சேர்மங்களைக் குறிக்கின்றன. இசுகாண்டியத்தின் வேதியியலில், அதன் எலக்ட்ரான் உள்ளமைவு [Ar] 3d<sup>1</sup>4s<sup>2</sup> காரணமாக, Sc<sup>3+</sup> என்ற மூவிணைதிறன் அயனியே கிட்டத்தட்ட முழுமையாக ஆதிக்கம் செலுத்துகிறது. அருகில் உள்ள அட்டவணையில் உள்ள M<sup>3+</sup> அயனிகளின் ஆரங்கள், இசுக்காண்டியம் அயனிகளின் வேதியியல் பண்புகள் அலுமினிய அயனிகளை விட இட்ரியம் அயனிகளுடன் அதிகம் பொதுவானவை என்பதைக் குறிக்கின்றன. இந்த ஒற்றுமையின் காரணமாக, இசுக்காண்டியம் பெரும்பாலும் லாந்தனைடு போன்ற தனிமமாக வகைப்படுத்தப்படுகிறது.  
## +3 ஆக்சிசனேற்ற நிலை

### ஆக்சைடுகளும் ஐதராக்சைடுகளும்
இசுக்காண்டியம் ஆக்சைடும் இசுக்காண்டியம் ஐதராக்சைடும் ஈரியல்பு சேர்மங்களாகும்.:  

:Sc(OH)<sub>3</sub> + 3 OH<sup>-</sup> → [Sc(OH)<sub>6</sub>]<sup>3−</sup> (இசுக்காண்டேட்டு அயனி)  
:Sc(OH)<sub>3</sub> + 3 H<sup>+</sup> + 3 H<sub>2</sub>O → [Sc(H<sub>2</sub>O)<sub>6</sub>]<sup>3+</sup>  

α- மற்றும் γ-ScOOH ஆகியவை அவற்றின் அலுமினிய ஐதராக்சைடு ஆக்சைடு சகாக்களுடன் சமகட்டமைப்பு கொண்டவையாகும். நீரில் உள்ள Sc<sup>3+</sup>  
இசுக்காண்டியம் அயனியின் கரைசல்கள் நீராற்பகுப்பு காரணமாக அமிலத்தன்மை கொண்டவையாக உள்ளன.  

### ஆலைடுகளும் போலி ஆலைடுகளும்
X= Cl, Br, அல்லது I ஆகிய இடங்களில் ScX<sub>3</sub> என்ற ஆலைடுகள் தண்ணீரில் மிகவும் கரையக்கூடியவையாகும். ஆனால் ScF<sub>3</sub> கரையாது. நான்கு ஆலைடுகளிலும், இசுக்காண்டியம் 6-ஒருங்கிணைப்புகளை கொண்டுள்ளது. இசுக்காண்டியம் ஆக்சைடு அல்லது இசுக்காண்டியம் ஐதராக்சைடை தொடர்புடைய அமிலத்துடன் வினைபுரியச் செய்வதன் மூலம் அவற்றைத் தயாரிக்கலாம்:  

: Sc(OH)<sub>3</sub> + 3 HX → ScX<sub>3</sub> + 3 H<sub>2</sub>O  

ஆலைடுகள் இலூயிசு அமிலங்களாகும். எடுத்துக்காட்டாக, ScF<sub>3</sub> அதிகப்படியான புளோரைடு அயனியைக் கொண்ட கரைசலில் கரைந்து [ScF<sub>6</sub>]<sup>3−</sup> அயனியை உருவாக்குகிறது. Sc(III) அயனிக்கு ஒருங்கிணைப்பு எண் 6 பொதுவானதாகும். பெரிய Y<sup>3+</sup> மற்றும் La<sup>3+</sup> அயனிகளில், ஒருங்கிணைப்பு எண்கள் 8 மற்றும் 9 பொதுவானவையாகும். இசுக்காண்டியம் திரிப்ளேட்டு சில நேரங்களில் கரிம வேதியியலில் இலூயிசு அமில வினையூக்கியாகப் பயன்படுத்தப்படுகிறது.  

## பிற ஆக்சிசனேற்ற நிலைகள்

+3 ஆக்சிசனேற்ற நிலை தவிர மற்ற ஆக்சிசனேற்ற நிலைகளில் இசுக்காண்டியத்தை கொண்டிருக்கும் சேர்மங்கள் அரிதானவை. ஆனால் இவை நன்கு வகைப்படுத்தப்படுகின்றன. நீல-கருப்பு நிறங்கொண்ட சேர்மம் CsScCl<sub>3</sub> எளிமையான ஒன்றாகும். இந்த பொருள் இசுக்காண்டியம்(II) மையங்களுக்கு இடையில் விரிவான பிணைப்பை வெளிப்படுத்தும் ஒரு தாள் போன்ற அமைப்பை ஏற்றுக்கொள்கிறது. இசுக்காண்டியம் ஐதரைடு நன்கு புரிந்து கொள்ளப்படவில்லை. இருப்பினும் இது Sc(II) இன் உப்பு ஐதரைடாகத் தெரியவில்லை. பெரும்பாலான தனிமங்களுக்குக் காணப்படுவது போல, வாயு கட்டத்தில் அதிக வெப்பநிலையில் நிறமாலையியல் முறையில் ஓர் ஈரணு இசுக்காண்டியம் ஐதரைடு காணப்பட்டுள்ளது. இசுக்காண்டியம் போரைடுகள் மற்றும் கார்பைடுகள் விகிதவியலுக்கு ஒவ்வாதவையாகும். இது அண்டை தனிமங்களுக்கும் பொதுவானதாகும்.  

கரிம இசுக்காண்டியம் சேர்மங்கள் குறைந்த ஆக்சிசனேற்ற நிலைகளில் (+2, +1, 0) காணப்படுகின்றன.  

## கரிம வழிப்பெறுதிகள்
இசுக்காண்டியம், இலந்தனைடுகளின் நடத்தையைப் போலவே, வளையபெண்டாடையீனைல் ஈந்தணைவிகளுடன் (Cp) தொடர்ச்சியான கரிம உலோக சேர்மங்களை உருவாக்குகிறது. குளோரின்-பாலம் அமைத்துள்ள இருபடி [ScCp2Cl]<sub>2</sub> மற்றும் பெண்டாமெத்தில்வளையபெண்டாடையீனைல் ஈந்தனைவிகளின் தொடர்புடைய வழிப்பெறுதிகள் இதற்கு எடுத்துக்காட்டுகளாகும்.